ফিফা মহিলা বিশ্বকাপ
পুরুষদের বিশ্বকাপ ফুটবলের অনুরূপভাবে এটিও প্রতি চার বছর অন্তর এই বিশ্বকাপ অনুষ্ঠিত হয়ে থাকে। মহিলাদের বিশ্ব চ্যাম্পিয়নশীপ প্রতিযোগিতা নামের প্রথম বিশ্বকাপটি ১৯৯১ সালে অনুষ্ঠিত হয়। ২০১১ সালের প্রতিযোগিতায় জাপান পেনাল্টি শ্যুট আউটে জয়ী হয়ে ট্রফি লাভ করে। বর্তমানে প্রতি আসরের চূড়ান্ত পর্যায়ে ১৬টি দল খেলে থাকে।
ট্রফি
১৯৭৪ সাল থেকে ফিফা বিশ্বকাপ জয়ী দলকে ফিফা বিশ্বকাপ ট্রফি প্রদান করা হচ্ছে। এ ট্রফির পূর্বে বিজয়ী দলকে জুলে রীমে ট্রফি প্রদান করা হতো। ফিফা বিশ্বকাপ প্রবর্তনের পর থেকে ১৯৪৯ সাল পর্যন্ত এ ট্রফিকে শুধু "ভিক্টোরী" নামে অভিহিত করা হতো। উভয় ট্রফিই জনসমক্ষে বিশ্বকাপ নামে পরিচিত হয়ে আছে। ১৯৭০ সালে ব্রাজিল ফিফা বিশ্বকাপ তিন বার জয় করায় জুলে রীমে ট্রফি চিরতরে নিজ দেশে নিয়ে যায়।